Greiðslur Kötlu Seafood til ERF 1980 árið 2014 voru til að fá kvóta frá Fishcor , ríkisreknu sjávarútvegsfyrirtæki í Namibíu , á afslætti . Fjármunirnir enduðu í vasa Sacky Shanghala , fyrrverandi dómsmálaráðherra Namibíu , og James Hatuikulipi , stjórnanda Fishcor . Hafa þeir verið handteknir vegna málsins ásamt Bernhardt Esau , fyrrverandi sjávarútvegsráðherra Namibíu , og fleirum . Reikningarnir eru tveir , annar upp á 1,5 milljónir namibískra dollara fyrir húsaleigu og hálf milljón fyrir endurbætur á frystigeymslu í Walvis Bay . Alls gera það um 16,5 milljónir króna á núverandi gengi . „ Ég hef aldrei séð þetta húsnæði og þegar ég var að standa í þessu fyrir hönd Samherja þá var það alveg ljóst að það var bara verið að finna einhvern „ dummy “ - samning til að dekka hina reikningana í bókhaldinu , “ útskýrði Jóhannes Stefánsson , uppljóstrari og fyrrverandi stjórnandi Namibíufélaga Samherja , í þætti Kveiks í nóvember . Samherji hafnar alfarið vitneskju um greiðslurnar til ERF 1980 og hefur afhent Fréttablaðinu tölvupósta , sem ekki er að finna í gögnum WikiLeaks , máli sínu til stuðnings . James Hatuikulipi , fyrrverandi stjórnandi Fishcor Í tölvupósti sem Arna Baldvins McClure , lögmaður Samherja , sendi á Jóhannes í mars 2015 óskar hún eftir yfirliti yfir alla samninga Kötlu Seafood . Í yfirlitinu sem Jóhannes sendi til baka er ekki að finna leigusamninginn við ERF 1980 . Egill Helgi Árnason , sem starfaði hjá Samherja á Spáni , tók við starfseminni í Namibíu árið 2016 . Í tölvupósti sem hann sendi á Ingólf Pétursson , fyrrverandi fjármálastjóri Samherja í Namibíu , í lok nóvember 2016 spyr hann um samningana . „ Ok þá er ég kominn með 2 svona samninga . Þennan sem þú sendir mér og svo við Erongo Clearing and … eru einhverjir fleiri svona samningar í gangi ? “ Ingólfur svaraði að samningurinn við ERF 1980 væri útrunninn . „ Ég get ekki verið fullviss um að ég hafi fengið alla samninga í hendurnar sem JS gerði . Þessir þrír samningar hef ég í tengslum við strákana og hefur verið greitt af í minni tíð . Aðrir samningar tengdir þeir eru í gegnum félögin sem fá kvóta , “ segir í svari Ingólfs . Í kjölfarið bað Egill um afrit af samningnum við ERF 1980 . „ Þetta eru strákarnir . Litlu tölurnar eru söluþóknanir á því sem selt er til Robur Logistics . Aðrar greiðslur eru vegna ráðgjafarsamnings sem gildir til ársloka 2018 , “ svaraði Ingólfur . Egill spyr þá : „ Hvaða fyrirtæki er þetta ? Hver á það ect . Hvað er verið að greiða fyrir hér ? “ Er það afstaða Samherja að ef fyrirtækið hefði vitað um mútugreiðslur til Shanghala hefði leigusamningurinn við félagið fylgt með í yfirliti Jóhannesar til Örnu og þá hefði Egill Helgi ekki þurft að spyrja Ingólf um saminginn . Jóhannes Stefánsson , uppljóstrari og fyrrverandi stjórnandi Namibíufélaga Samherja Fréttablaðið hefur ekki náð tali af Jóhannesi . Í viðtali í Kastljósi á miðvikudagskvöld sagði hann skýringar Samherja ekki standast skoðun , hann hefði einungis borið ábyrgð á tuttugu eða þrjátíu prósentum af mútugreiðslum í Namibíu . „ Mér finnst nú þessar yfirlýsingar hjá Samherja hafa verið skrítnar og muni nýtast í rannsóknum á hendur Samherja . Því þetta stenst ekkert . Til dæmis er búið að handtaka sex hákarla og er eitt málið að þeir hafi þegið mútur frá Samherja . Ég er nú bara ábyrgur fyrir eitthvað um tuttugu , þrjátíu prósent af þeim , “ sagði Jóhannes . Ingólfur vissi um raunverulegan tilgang ERF 1980 . Kemur það fram í tölvupóstsamskiptum frá árinu 2014 þar sem Ingólfur spyr Jóhannes um félagið . „ Þetta er 1.500.000 fyrir flokkinn . 500.000 fyrir Seaflower kvótann . Átt að vera kominn með nótur fyrir þessu , “ svarar Jóhannes . Ingólfur , sem starfar ekki hjá Samherja í dag , segir að hann hafi ekki sagt neinum hjá Samherja frá tilvist þessa félags . „ Nei , ég sagði engum hjá Samherja frá þessu félagi eða því sem Jóhannes sagði mér , “ segir Ingólfur .